סיפורה של סבתא אריה סיון

אריה סיון הוא אחד המשוררים הבודדים שהעמידו את העיר תל אביב במוקד יצירתם.

הוא נולד בתל אביב, בשנת 1929, הוריו הגיעו מרוסיה והתיישבו בעיר תל אביב, הוא מביט על העיר במבט נוסטלגי, משנת 1908 ועד היום היא משתנה ומתחדשת ללא הרף, משכונת גנים, לעיר הלבנה, עיר ללא הפסקה ועתה היא עיר העולם. היא סואנת וצפופה עד מאד. בראשיתה הייתה עיר של גלים וחולות.

כותרת השיר, סיפורי סבתא מעלה ביטוי של ספקנות ולעג "סיפורי סבתא" (בובע מייסעס), וביטוי נוסף "ספר לסבתא". משמעות הביטויים הללו יוצרים **היפוך מיידי** בהקשר של השיר.

השיר הוא מונולוג דרמטי סיפורי מהדובר – המשורר אל בנו. הנכד הצעיר סקרן מתעניין כאן ועכשיו, "אתה רוצה לדעת מה היה פה פעם במקום הזה?"

הפנייה הזאת במונולוג דרמטי רוצה **לגשר על הפער הטבעי בין** **הדורות** ביחס לציונות , שהפכה עם השנים למושג במרכאות בקרב הדור הצעיר.

אמנם המקום תל אביב אינו מצויין אך אנו מוצאים מאפיינים לוקליים מקומיים עצי שקמה, חול בתולי.

הפרי הלא מוגן – הופכים אותו למקום ישראלי טיפוסי מהתקופה שקדמה להתיישבת החלוצית.

"חול היה פה פעם במקום הזה, חול בתולי". חול ילדות, נקי, רך, קליל ראשוני, חול בניגוד **לאדמה כבדה** במרחב אורבני קשה. " הכביש והבתים ואילנות הסרק" .

"המלחמה על שטח המחייה" הוא הביטוי למרחבים אורבנים **למאבקי כוח** טריטוריילים בתל אביב באופן ישיר אך גם **אלגורי** לארץ ישראל.

אנו מוצאים תערובת של לגלוג והערכה כלפי סבתא " **עלמה תמה"** שברוב תמימותה בחרה את המקום ההתיישבות הזה משיקולים רומנטים, ולא מתוך שיקול כלכלי, היא התפעלה מציוץ הצפורים, מהחול הבתולי ומעצי השקמה.

הסבתא היא נציגת ההתיישבות החלוצית במקום. בקריאה ראשונה יש טון מלגלג אך קריאה נוספת אנו רואים את מידת ההערכה של הדובר **לתום** **ולתמימות** של החלוצים שהיו אנשים מופלאים חדורי אמונה ורומנטיקה וסבתא היא **הנציגה**. שהרי בלעדיהם אין **סיכוי לשחר ציוני חדש**.

מעניינת מאד הבחירה של המשורר לייצג את המפעל הציוני, מפעל ההתיישבות העברית הלאומית בארץ ישראל דווקא באמצעות הנראטיב **הנשי שלו**. יש כאן זוית מגדרית מרתקת החותרת תחת המיתוס הגברי של החלוץ הלוחם ועובד האדמה.

לשון וסגנון המשורר מחבר בין שפה גבוהה לשפה נמוכה, הכתיבה דיבורית רזה ודרמטית.

אמצעים

מאטפורות-

חול בתולי- צרוף מילים המעניק תמונה חד פעמית.

ציוצי מלחמה- צירוף מילים המציג תמונה מנוגדת חדה, ציוץ ציפורים מציג תמונה פסטורלית רכה נעימה, למלחמה יש קולות אחרים, תותחים פגזים, ואם בטריטוריה אורבנית אנו עוסקים אז רעש דחפורים.

האנשה תוקעות את מקוריהן בפרי...

תמונה מטאפורית " וציפורים היו תוקעות מקוריהן בפרי הלא מוגן ומציצות מעל ראשה את ציוצי המלחמה... עץ השקמה הוא עץ מוגן, הנוכחות של הציפורים עליו על פריו (לא מוגנת) הוא תוקפני, תוקעות מקור..., מלחמה על טריטוריה. שליטה.

תמונה המייצגת את החלום ושברו.

ניגודיות בין עבר להווה- סיפור ההתיישבות חלוציות,רומנטיקה ואידיאולוגיה, לבין ההווה תל אביב בשיא ההתפתחות הבנייה שלה.